Den Vest-Sjællandske Avis, 1832-02-14
Hvorledes saae det ud i Amerika ved forrige Aars Slutning: De forenede Nordamerikanske Stater havde ifølge Folketællingen af 1830, 12 Mill. 856. 437. Jndvaanere, og kan derfor staae ved Siden af det Preussiske Monarkie, som havde i samme Aar 12 Mill. 800,000 Jndvaanere, men Preussen har kun et Areal af 5040 Tydske Qvadratmile, hvorimod Friestaterne have et Areal af 100,000 – Mile, og kunne i Tidens Følge ernære 240 Mill. Mennesker. Den Folkemængde, som nu existerer der, er ikke adspredt over hele Overfladen, men for det meste concentreret ved de østlige Kyster og ved Floderne Ohio og Missisippi og er understøttet af Vandcommunicationer, som ikke have deres Lige i Europa, især den store Nyenork=Kanal. Den nærværende Præsident General Jackson har tabt i Folkets Agtelse, og man mener ikke, at han bliver valgt paa nye i Aar (hans Regieringstid udløber i Marts d. A.) Man dadler ham for at have casseret sit hele Ministerium formedelst et Fruentimmers Skyld, Frue Eaton, som de andre Minister=Fruer ikke vilde gaae i Selskab med, da de beskyldte hende for Usædelighed. - Unionens Finance Forfatning er misundelsesværdig, en Følge af at Statsbestyrelsen ikke koster meget og at intet ødsles paa Pomp og paa at holde unyttige Embedsmænd (især en Følge af at Unionen holder kun en meget liden regulair Armee. Af en Correspondence imellem Statssecretairen for Skatkammeret, og Præsidenten for de F. St. Banke sees, at Totalsummen af Statsgielden vil ved Begyndelsen af 1832 beløbe sig til ikke fulde 25 Mill. Dollars. Unionen er i Besiddelse af 7 Mill. Bankactier, hvilke naar de blive solgte til den nærværende Cours, vil kunne udbringes til 8 Millioner og reducere Statsgielden til omtrent 16 Mill. Desuden vil Regieringen til samme Tid blive i Besiddelse af 20 Mill. i Bons, udstædte for Toldintrader, og som baade Banken og Private ere billige til at discontere. De F. St. Regiering har derfor Midler i Hænderne til hvert Øieblik at kunne afbetale Nationalgielden. Er denne Operation først engang foretaget, saa ville Regieringens Udgifter ikke beløbe sig høiere end til 10-11 Mill., imedens Statsindtægterne ville paa deres nærværende Fod indbringe over 25 Millioner. Det er et mærkværdigt Factum, at de rige Engelske Aristokrater, som befrygte Følgerne af Reformbillen, kiøbte i October f. A. Amerikanske Fonds for flere Mis. Pd. St., og have faaledes bragt deres Formue i Sikkerhed paa hiin Side af Havet. - Stridighederne imellem den almindelige Regiering og Georgien our Jndianerne kunne ikke frembringe betydelige Følger. - J Nordamerika gives en Rangforskiel med Hensyn til Hudfarven, en tvungen Udvandring af Jndianerne, og en haard Behandling af Negerslaverne, som ikke gjør Nordamerikanerne Ære, men som er en Følge af gamle og indgroede Fordomme. De F. St. ere imidlertid det lykkeligste, frieste, rigeste og roligste Land paa den vestlige Halvkugle, skulde det komme til Krig imellem England og Frankerige og Europas østlige Magter, saa kunne de maaskee tage Partie med hine og udelukke alle andre Nationers Skibe fra Seilladsen, paa Verdenshavet; hvilkes let kan virke skadeligere. paa Tysklands Handel end selve Napoleons Continental-Spærring. Forholdsviis stod det ved Udgangen af Aaret 1831 bedre med alle de øvrige Amerikanske Stater, end i 1830. - J Mexico blev General Vistoria henrettet i Septbr. 1830, og den urolige Expræsident Guerrero skudt i Oaxaca den 17de Februar f. A.; Resten af Oprørstifterne under General Al vare capitulerede i Acapulco den 7de April, og siden den Tid har det været roligt i hele Forbunds staten. Den umenneskelige og upolitiske Lov om Sammel-Spaniernes Uddrivelse, blev ophævet i September; de vilde Republikaner søgte vel at modsætte sig det; men Vicepræsidenten Gen. Bustamente havde saa stor Jndflydelse, at Roligheden, blev holdt vedligge. Landets Tilstand bedres; Statens Credit tager til; Ministeren Mangini holder Financerne i Orden, og Conductas, beladte med Contanter, ankomme uforstyrrede til Tampico og Vera-Cruz. - Centro Amerika (Guatimala) synes under den nærværende Præsident Morazan at være temmelig beroliget og at gaae en bedre Skjebne imøde. At der tales saa lidet om dette Land i Aviserne er vist intet slemt Tegn. Handelsexpeditionerne dertil belønne sig temmelig og holdes hemmelige for at forebygge Concurence. Værst er det uenige Columbia faren. Den østlige Deel af Landet, Venequela, har skilt sig fra den vestlige, Nye Granada og Qvito. - Bolvars voldsomme Skabning har ikke overlevet ham, da han af en total Svækkelse døde i St. Pedro ved St. Marta. -